Stoltenberg: - Vi har aldri sett bort fra Russland
Det gjelder også i perioder med mindre uro enn nå, sier Stoltenberg, som mener Russlands opptreden på Krim-halvøya er den alvorligste aggresjon NATO har vært vitne til fra russisk side. - Det er en meget alvorlig situasjon. Det er første gang siden andre verdenskrig at et land har annektert et annet lands område med bruk av makt. Det som skjer i Russland minner oss om betydningen av kollektiv sikkerhet, sier Stoltenberg ifølge Politiken. Tidligere denne uka ble det klart at NATO avslutter alt samarbeid med Russland. Han understreker i samme intervju at Norge hele tiden har hatt et pragmatisk forhold til Russland. - Selv i den kalde krigens kaldeste dager var Norge og Russland i stand til å samarbeide, sier den norske eksstatsministeren og viser til saker som fiskerikvoter og radioaktivt avfall. Russland har nok styrker langs Ukrainas grense til å kunne rykke inn i nabolandet og oppnå det de ønsker i løpet av tre til fem dager, sier NATOs øverste sjef i Europa, general Philip Breedlove. Derfor er det viktig å samarbeide. For å ha en dialog med stormakten Russland, har NATO-medlemskapet vært en forutsetning, etter Stoltenbergs syn. - Forutsetningen for dialog er styrke, og forutsetningen for at NATO fungerer som en politisk allianse, er at NATO har et troverdig forsvar, sier den avtroppende Arbeiderparti-lederen. Han mener dialog, forhandlinger og kompromiss med Russland ville vært vanskelig for Norge uten NATO i ryggen.
I et intervju med den danske avisen Politiken fastslår Jens Stoltenberg, påtroppende generalsekretær i NATO, at Norge aldri har kunnet se bort fra Russland som stormakt.